Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: Melléklet az 1054/2000. (VI. 30.) Korm. határozathoz
Paragraph Index: 23

1. számú függelék TÁVKÖZLÉSI ESZKÖZÖK ÉS SZOLGÁLTATÁSOK NORMATÍVÁI A-00-00 A-01-00 Kis telefon alközpont (1—40 port), telefonkészülékek és kapcsolódó szolgáltatások A-02-00 GSM mobil távközlési szolgáltatások és készülékek A-03-00 Telefax készülékek és kapcsolódó szolgáltatások A-04-00 Színes televízió vevőkészülékek A-05-00 Videofelvevő és -lejátszó készülékek SZÁM: A-00-00 A KIEMELT TERMÉKCSOPORT MEGNEVEZÉSE: TÁVKÖZLÉSI ESZKÖZÖK ÉS SZOLGÁLTATÁSOK Szám: A-01-00 Kiemelt termék megnevezése: Kis telefon-alközpont (1—40 port), telefonkészülékek és kapcsolódó szolgáltatások Vámtarifaszám: 8517 30 00 00 I. Kiemelt termék általános leírása, használati célja Elektronikus, programozható berendezés, amely lehetővé teszi, hogy egy magánhálózat felhasználói végpontjai rácsatlakozhassanak a köz-, külön- vagy zártcélú telefonhálózatokra, illetve az ezen hálózatokról bejövő hívások szétosztását biztosítja elektronikus úton, vagy kezelő segítségével a hívott egyéni végberendezésekre. II/1. Műszaki követelmények a kis telefon-alközpontra Kivitelezés szempontjából a kis telefon-alközpontok két kategóriába sorolhatók: fix kiépítésű, és modulárisan bővíthető — kapacitásban és funkciókban. Elvárt szolgáltatások: analóg beválasztási lehetőség (opcionális), üzenethagyási lehetőség (opcionális), várakozó üzenet kijelzése, mellékállomások hívásjogosultságának korlátozási lehetősége, díjregisztrálás és díjközlés, rugalmas szervezésű nyomógomb kiosztás, fővonalcsoport képzési lehetőségek, rugalmas szervezésű mellékállomási hívószám-kiosztás, forgalmi célú kezelői vonal befigyelés figyelmeztető hanggal, rendszer kezelői vonal befigyelés figyelmeztető hanggal, rendszer gyorstárcsázás, rövid hívószámok, egy gombnyomásra automatikus újrahívás, mellékállomási foglaltság kijelzése a rendszerkészüléken, időre programozható riasztó jelzés (ébresztés), hívás átadási és átvételi lehetőség, automatikus visszacsengetés sikertelen hívásátadás esetén, nappali és éjszakai üzemmód, adatátvitelre használt vonalak zavar elleni védelme, fővonali hozzáférés ideiglenes letilthatósága, díjközlési kód bevitelének lehetősége, rendszeradminisztráció, lekérhető és kiértékelhető eredmények, az alközpont távprogramozhatósága. Kiegészítő modullal biztosított opcionális funkciók kaputelefon-hívás és távvezérelt ajtónyitás, hálózatkimaradás esetén a fővonalak átkapcsolása mellékállomásra. II/2. Műszaki követelmények a telefonkészülékre A telefonkészülékeknek alkalmasnak kell lennie a kis telefonközpont által nyújtott fővonali, illetve mellékvonali szolgáltatások igénybevételére. Ebből eredően a telefonkészülékek általában központ-specifikusak. A kis telefonközpontra vonatkozó ajánlatnak tartalmaznia kell a használható rendszerkészülékekre és mellékállomási készülékekre vonatkozó ajánlatot is. A távbeszélő készülékek négy kategóriába sorolhatók:

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes